Franck Elemba

Franck Dannique Elemba Owaka (s. 21. heinäkuuta 1990 Brazzaville) on brazzavillenkongolainen yleisurheilija, joka kilpailee kuulantyönnössä. Rio de Janeiron kesäolympialaisissa 2016 Elemba sijoittui kuulantyönnössä neljänneksi Kongon tasavallan ennätyksellä 21,20 ja oli lähellä maansa historian ensimmäistä olympiamitalia.

Elemba saavutti Afrikan kisoissa 2015 kultaa kuulantyönnössä tuloksella 20,25 ja pronssia kiekonheitossa tuloksella 50,30. Afrikan-mestaruuskilpailuissa hän saavutti kuulantyönnössä hopeaa 2016 ja pronssia 2014. Ulkoratojen MM-kilpailuissa hän on karsiutunut loppukilpailusta 2015, 2017 ja 2019. Sisäratojen MM-kilpailuissa hän karsiutui loppukilpailusta 2014 ja oli 17:s 2016.

Elemba on 198 senttimetriä pitkä ja painaa 130 kilogrammaa.

 Lähteet 

Franck Elemba All-Athletics.com tietokannassa (all-athletics.com) 


 Viitteet 

Luokka:Brazzavillenkongolaiset kuulantyöntäjät
Luokka:Vuonna 1990 syntyneet
Luokka:Elävät henkilöt